
# Рөстәм Миңнеханов эш визиты белән Беларусь Республикасына килде

*12.08.2010*Бүген Татарстан Республикасы Президенты Рөстәм Миңнеханов эш визиты белән Беларусь Республикасына килде. ТР делегациясе составында Татарстан Республикасы Премьер-министры урынбасары – авыл хуҗалыгы һәм азык-төлек министры Марат Әхмәтов, Казан мэры Илсур Метшин, “Татнефть” ААҖ генераль директоры Шәфәгать Тәһаутдинов, Чаллы башкарма комитеты җитәкчесе Васил Шәйхразиев һәм башка рәсми затлар бар.


“Минск-1” Халыкара аэропортында Казан рейсын Беларусь Республикасы тышкы эшләр министры Игорь Петришенко, Россия Федерациясенең Беларусь Республикасындагы Гадәттән тыш һәм Тулы вәкаләтле илчесе Александр Суриков, Мински мэры Николай Ладутько, Беларусь Республикасы Тышкы эшләр министрлыгының Россия төбәкләре идарәсе башлыгы Станислав Чепурной каршы алды.


Татарстан Президенты Минскидагы Җиңү мәйданында Җиңү монументына чәчәкләр кую тантанасында катнашты.


Татарстан Президентының эш визиты программасында Беларусь Республикасы Президенты Александр Лукашенко һәм Беларусь Республикасы Премьер-министры Сергей Сидорский белән очрашулар, шулай ук “Минск-арена” күп функцияле мәдәни-спорт комплексы белән танышу каралган.
Рөстәм Миңнеханов эш визиты белән Беларусь Республикасына килде